C 25/45

Valitus, jonka Polyelectrolyte Producers Group ja SNF SAS ovat tehneet 6.12.2011 unionin yleisen tuomioistuimen (laajennettu seitsemäs jaosto) asiassa T-268/10, Polyelectrolyte Producers Group ja SNF SAS v. Euroopan kemikaalivirasto (ECHA), 21.9.2011 antamasta määräyksestä

(Asia C-625/11 P)

(2012/C 25/83)

Oikeudenkäyntikieli: englanti

Asianosaiset

Valittajat: Polyelectrolyte Producers Group ja SNF SAS (edustajat: asianajajat K. Van Maldegem ja R. Cana)

Muut osapuolet: Euroopan kemikaalivirasto (ECHA), Alankomaiden kuningaskunta ja Euroopan komissio

Vaatimukset

Valittajat vaativat, että unionin tuomioistuin

— kumoaa unionin yleisen tuomioistuimen asiassa T-268/10 antaman määräyksen ja

— kumoaa Euroopan kemikaaliviraston (ECHA) päätöksen tunnistaa kemikaalien rekisteröinnistä, arvioinnista, lupamenettelyistä ja rajoituksista annetun asetuksen (EY) N:o 1907/2006 (1) 59 artiklan mukaisesti akryyliamidi aineeksi, joka täyttää kyseisen asetuksen 57 artiklassa vahvistetut kriteerit, ja sen sisällyttämisen tämän jälkeen 30.3.2010 aineita koskevaan luetteloehdotukseen kyseisen asetuksen 59 artiklan mukaisesti tai

— toissijaisesti palauttaa asian unionin yleiseen tuomioistuimeen, jotta tämä ratkaisee valittajien kumoamiskanteen, ja

— velvoittaa vastapuolen korvaamaan oikeudenkäyntikulut (unionin yleisessä tuomioistuimessa aiheutuneet kulut mukaan lukien).

Oikeudelliset perusteet ja pääasialliset perustelut

Valittajat väittävät, että unionin yleinen tuomioistuin rikkoi unionin oikeutta, kun se hylkäsi niiden kumoamiskanteen, joka koski ECHAn päätöstä tunnistaa asetuksen N:o 1907/2006 59 artiklan mukaisesti akryyliamidi aineeksi, joka täyttää kyseisen asetuksen 57 artiklassa vahvistetut kriteerit, ja sen sisällyttämistä tämän jälkeen 30.3.2010 aineita koskevaan luetteloehdotukseen kyseisen asetuksen 59 artiklan mukaisesti. Valittajat väittävät erityisesti, että unionin yleinen tuomioistuin teki useita virheitä tosiseikkojen ja oikeussääntöjen, joita sovelletaan valittajien tilanteeseen, tulkinnassaan. Tämä johti useisiin oikeudellisiin virheisiin ja erityisesti seuraaviin virheisiin:

— sen työjärjestyksen 102 artiklan 1 kohdan sekä määräaikojen laskemista koskevan oikeuskäytännön tulkinta ja soveltaminen sekä

— sen toteamus siitä, että valittajien kumoamiskannetta, joka koski ECHAn päätöstä tunnistaa asetuksen N:o 1907/2006 59 artiklan mukaisesti akryyliamidi aineeksi, joka täyttää kyseisen asetuksen 57 artiklassa vahvistetut kriteerit, ja sen sisällyttämistä se tämän jälkeen 30.3.2010 aineita koskevaan luetteloehdotukseen kyseisen asetuksen 59 artiklan mukaisesti, ei voida ottaa tutkittavaksi.

Valittajat väittävät näistä syistä, että unionin yleisen tuomioistuimen asiassa T-268/10 antama määräys on kumottava ja ECHAn päätös tunnistaa asetuksen N:o 1907/2006 59 artiklan mukaisesti akryyliamidi aineeksi, joka täyttää kyseisen asetuksen 57 artiklassa vahvistetut kriteerit, ja sen sisällyttäminen tämän jälkeen 30.3.2010 aineita koskevaan luetteloehdotukseen kyseisen asetuksen 59 artiklan mukaisesti on kumottava.

(1) Kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18.12.2006 annettu Euroopan parlamentin ja neuvoston asetus (EY) N:o 197/2006 (EUVL L 396, s. 1)